ai4bharat/Pralekha huggingface dataset:
سائنس اور ٹیکنالوجی کی وزارت
ڈاکٹر ہرش وردھن بایو میڈیکل فضلہ کے نظم کیلئے
طویل مدتی حل نکالنے کی ضرورت پر زور دیا
نئی دلی، 29؍ اکتوبر،مرکزی وزیر برائےصحت اور خاندانی بہبود ، سائنس و ٹیکنالوجی اور ارضیاتی سائنسز ڈاکٹر ہرش وردھن نے خاص طور پر وبا کی صورتحال میں صحت اور ماحولیات پر پڑنے والے دبا ؤ کو کم کرنے کی غرض سے بایومیڈیکل فضلہ کے نظم کے لئے طویل مدتی حل نکالنے پر زور دیا ہے۔ ان کا یہ پیغام ایک حالیہ ویبینار سامنے آیا ہے۔
‘‘ بایو میڈیکل فضلہ کا نظم آج بڑی اہمیت کا حامل ہو گیا ہے۔اس طرح کی بایو میڈیکل فضلہ کے محفوظ ڈسپوزل کے لئے جو اصول و ضوابط پہلے سے موجود ہیں، ان پر سختی سے عمل پیرا ہونے کی ضرورت ہے’’۔ انہوں نے انڈیا واٹر فاؤنڈیشن  اور یونائیٹیڈ نیشن انوائرنمنٹ پروگرام کا ہندوستان سمیت دوسرے ممبر ملکوں کو عوام کے تحفظ کے لئے ماحولیاتی حکمت عملی کے ذریعے تعاون کرنے پر شکریہ ادا کیا۔
‘دی فیو چر آف لکوڈ بیسڈ مینجمنٹ ایمڈس کووڈ-19 وہاٹ لائیز اہیڈ؟ ’ کے عنوان سے منعقد اعلیٰ سطحی ویبینار کا انعقاد انڈیا واٹر فاؤنڈیشن ، اور یونائیٹیڈ نیشنل انوائرنمنٹ پروگرام ، نے مشترکہ طور پر کیا تھا، جس میں سائنس اور ٹیکنالوجی کے محکمے ، حکومت ہند اور جل شکتی وزارت کے ڈرنکنگ واٹر ا ور سینیٹیشن محکمے نے تعاون کیا تھا۔
اس کا اہم مقصد کوڈ-19 کے تناظر میں اور شوشو انوائرنمنٹل امپیکٹ کے تناظر میں فضلہ کے نظم کے حوالے سے مختلف پہلوؤں پر غوروخوض کرنا تھا۔ 2020 کے ابتدا میں کووڈ-19 وبا سے اچانک پیدا ہوئی صورتحال سے پوری دنیا کے لوگوں پر صحت اور معاشی اعتبار سے ایک بڑا دباؤ بڑھ گیا ہے۔ اس سے سماج کا ہر سیکٹر متاثر ہے، یہاں تک کہ ویسٹ واٹر سیکٹر بھی۔ بایو میڈیکل فضلہ کے زمرے میں مادہ جاتی فضلے نے انسانی صحت اور ماحولیات کے لئے ایک بڑا خطرہ پیدا کر دیا ہے، کیونکہ یہ زمین کے اندر آسانی سے پہنچ جاتا ہے۔ اگر قاعدےسے اس سے کی نکاسی نہ کی جائے ، تو یہ زمین کے اندر کے پانی اور پینے کے پانی دونوں کو خراب کر دیتا ہے۔
سائنس اور ٹیکنالوجی محکمے کے سکریٹری پروفیسر آسوتوش شرما نے اس فضلے سے نمٹنے کے لئے ان اختراعات پر روشنی ڈالی، جو پچھلے چار پانچ مہینوں کے دوران وجود میں آئے۔ جیسے گاربیج بِنس، جو اسپتالوں کے لئے خاص طور پر تیار کئے گئے۔ اسے سر ی چترا ترونل انسٹی ٹیوٹ فار میڈیکل سائنسز اینڈ ٹیکنالوجی ترویندرم نے تیار کیا۔ اب اسے کاروباری طور پر بھی تیار کیا جا رہا ہے۔
پروفیسر شرما نے ان متعدد شعبوں اور خاص طور پر زراعت کاذکر کیا، جس میں 75 فیصد پانی استعمال ہوتا ہے۔ انہوں نے کہا کہ پانی اور صحت کے درمیان ایک جنگ چل رہی ہے۔ خاص طور پر کووڈ-19 کے دور میں، یہاں تک کہ جب کووڈ-19 دنیا سے ختم ہو جائے گا، تو پانی کو لےکر مشکل برقرار رہے گی۔ سائنس اور ٹیکنالوجی پانی کے استعمال اور اس کے غلط استعمال کے روکنے کی وجوہات کو محدود نہیں کر رہا ہے۔ مالی صورتحال، عوامی رویہ اور معاشرے کی بیداری جیسے بہت سے امور ہیں،جن پر توجہ کی ضرورت ہے تاکہ پانی کے غلط استعمال کو روکا جا سکے۔
انہوں نے مزید کہا کہ آنے والی سائنس ٹیکنالوجی اور اختراع کی پالیسی 2020 پانی سے متعلق بہت سےامور کا احاطہ کرے گی اور اس سلسلے میں وسیع پیمانے پر تمام متعلقہ لوگوں سےصلاح و مشورہ بھی کیا جائے گا۔ مقررین نے سیویج جنریشن اور سیویج کی دیکھ بھال اور موجودہ سیویج کے دیکھ بھال کے ڈھانچے کے استعمال کی صلاحیت پر قابل اعتماد ڈاٹا کی عدم موجودگی پر بھی گفتگو کی۔
بجلی کی وزارت
توانائی تغیرات سے متعلق ورکنگ گروپ  کی دوسری میٹنگ، گجرات میں گاندھی نگرکے مقام پر کامیابی سے اختتام پذیر ہوگئی ۔ میٹنگ میں صاف ستھری توانائی کے تغیر کے لئے اشتراک ، عالمی تعاون اورعہدبندگی پرتوجہ مرکوز کی گئی
رکن ممالک کی جانب سے مجوزہ طورپرعالمی حیاتیاتی ایندھنوں کے اتحاد کی تشکیل سے متعلق تجویز کو عام حمایت حاصل ہوئی
ای ٹی ڈبلیو جی میٹنگ میں جی -20رکن ملکوں کے 100سے زیادہ مندوبین ، دس خصوصی طورپرمدعو ملک اور 14بین الاقوامی تنظیموں نے شرکت کی اوروفود نے گفٹ سٹی ، ڈانڈی کٹیراور مودھیراکادورہ کیا
بھارت کی جی -20کی صدارت کے تحت توانائی تغیرات سے متعلق ورکنگ گروپ  کی دوسری میٹنگ ، 3اپریل 2023کو گاندھی نگرمیں کامیابی سے اختتام پذیرہوئی ۔ اس دو روزہ میٹنگ میں جی -20رکن ملکوں کے 100سے زیادہ مندوبین ، خصوصی طورپر مدعوکئے گئے تھے۔دس ممالک اور14بین الاقوامی تنظیموں نے شرکت کی ۔
حکومت ہندکے بجلی کی وزارت کے سکریٹری اورای ٹی ڈبلیوجی کے صدرنشین جناب آلوگ کمار نے میٹنگ کی صدارت کی ۔ ان کے علاوہ نئی اورقابل تجدید توانائی کی وزارت کے سکریٹری جناب بھوپیندرسنگھ بھلہ ، کان کنی کی وزارت کے سکریٹری جناب وویک بھاردواج اورکوئلہ کی وزارت کے سکریٹری جناب امرت لال مینانے بھی اس میٹنگ میں شرکت کی اوربحث ومباحثہ میں حصہ لیا۔
ای ٹی ڈبلیو جی کی پہلی میٹنگ  میں کئے گئے تبادلہ خیال اور غوروخوض میں پیش رفت کرتے ہوئے ، رکن ملکوں نے تعمیری ، مثبت اور مفید تبادلہ خیال کیااور بھارت کی صدارت کے تحت اجاگرکئے گئے کلیدی ترجیحی شعبوں پرتوجہ مرکوز کی گئی ۔
حیاتیاتی ایندھنوں کے عالمی اتحاد کی مجوزہ تشکیل کی رکن ملکوں کی جانب سے عام حمایت حاصل ہوئی ۔ جن دیگرکلیدی نکات پر غوروخوض کیاگیا ان میں توانائی کے تغیر کے لئے کم لاگت والے سرمایہ کی فراہمی شامل تھی ۔
رکن ملکوں نے ٹیکنولوجی سے متعلق خامیوں کو دورکرکے، توانائی کے تغیر کے تئیں اپنی عہدبندگی کی بھی توثیق کی ۔ رکن ممالک کے مابین اس بارے میں عام اتفاق رائے پایاگیا کہ دیگرعالمی تنظیموں جیسے کلین اینرجی منسٹریئل  ، مشن انوویشن  اورآرڈی-20جیسی تنظیموں کے ہم آہنگی پیداکی جائے تاکہ ٹھوس نتائج کے تحفظ پربھی زوردیاگیا۔
اس میٹنگ سے الگ ، تین الگ تقریبات کابھی انعقاد کیاگیا۔ جن کے دوران جی -20ملکوں کے مابین تعاون کو فروغ دینے کی غرض سے پالیسی ، انضباطی اورمالیاتی فریم ورک پرتوجہ مرکوز کی گئی ۔
اس تقریب کے دوران ایک نمائش بھی منعقد کی گئی جس میں بھارت کے پہلے ایچ 2انٹرنل کمبسشن انجن  ٹرک کی نمائش کی گئی ۔
دوسری ای ٹی ڈبلیو جی میٹنگ کے حصے کے طورپر، مندوبین نے گفٹ سٹی ، ڈانڈی کٹیر، اورمودھیرا سورج مندرکادورہ کیا۔ جو بھارت کاشمس توانائی والا پہلا گاؤں ہے ۔ مندوبین نے گجرات کے مالامال ثقافتی وراثت ، فنون ، فن تعمیرات ، ثقافت اور کھان پان کی بھی بذات خود مشاہدہ کیا۔
توانائی کے تغیرات سے متعلق ورکنگ گروپ کی دوسری میٹنگ ، رکن ملکوں کی جانب سے صاف ستھری توانائی کے تغیرمیں عالمی تعاون کے کاز کو آگے بڑھانے سے متعلق عہدبندگی اوراشتراک کرنے کے عزم کے ساتھ اختتام پذیرہوئی ۔
اس میٹنگ کے دوران کئے گئے غوروخوض کو توانائی کے تغیرات سے متعلق ورکنگ گروپ کی تیسری میٹنگ میں لے جایاجائے گا ۔ تیسری میٹنگ ممبئی میں 15سے 17مئی ،2023کے درمیان منعقد ہوئی ۔
صحت اور خاندانی بہبود کی وزارت
وزارت صحت کے سکریٹری نے ویڈیوکانفرنسن کے ذریعہ کورونا وائرس  سے متعلقہ وزارتوں ؍ محکموں اور مرکز ؍یو ٹی کے ذریعے اس سلسلے میں کئے گئے اقدامات اور تیاریوں کا جائزہ لیا
نئی دہلی،14؍فروری،صحت اور کنبہ بہبود کی وزارت کے سکریٹری محترمہ پریتی سودن نے ریاستوں؍مرکز کے زیر انتظام علاقوں کے محکمۂ صحت کے سکریٹریوں اور جہاز رانی، امور خارجہ، شہری ہوابازی اور سیاحت کی وزارتوں کے اعلیٰ افسران کے ساتھ آج یہاں کووڈ-19 کی روک تھام اور احتیاطی تدابیر سے متعلق ان کی تیاریوں کا جائزہ لینے کے لئے منعقدہ ویڈیو کانفرنس کی صدارت کی۔
صحت اور کنبہ بہبود کے وزارت کی سکریٹری کو بتایا گیا کہ مرکزی سطح پر متعلقہ وزارتوں کے ساتھ قریبی تال میل میں متعدد احتیاطی تدابیر کی گئی ہیں۔ انہوں نے مزید کہا کہ ملک میں حالات قابو میں ہیں اور وزیراعظم کے دفتر ، صحت اور کنبہ بہبود کے وزیر اور کابینہ سکریٹری کے ذریعہ پابندی کے ساتھ حالات کا جائزہ لیا جا رہا ہےاور وبا کی صورتحال سے متعلق تازہ ترین حالات اور اس سلسلے میں اب تک کی گئی کارروائیوں اور تیاریوسے متعلق معلومات کا بھی تبادلہ کیاجا رہا ہے۔ اس کے علاوہ وزرا کا ایک گروپ بھی صورتحال کا جائزہ لے رہا ہے۔ اس کی اب تک 2 میٹنگیں ہو چکی ہیں۔ ریاستوں کو بتایا گیا ہے کہ ملک میں اگرچہ اس وبا کے اضافے کی کوئی اطلاع نہیں ہے۔ تاہم مستعدرہنے کی ضرورت ہے۔ ریاستوں سے ذاتی صفائی ستھرائی سےمرض کی روک تھام اور چین اور دوسرے شناخت شدہ ممالک سے آنے والا کوئی بھی مسافر اگر متاثر ہے، تو معاملے کی ازخودرپورٹنگ کے لئے عوام میں بیداری پیدا کرنے کے لئے کہا گیا ہے۔
ریاستوں کو مطلوبہ معلومات صحیح صحیح مہیا کرانے اور وقت پر پورٹل کو اپڈیٹ کرنے کا مشورہ دیا گیا ہے تاکہ مرض کا صحیح وقت پر پتہ لگانے کےلئے خصوصی نگرانی ویب ٹول نصب کیا گیا ہے۔
وزارت صحت کے سکریٹری نے مزید کہا ہے کہ مرض کی روک تھام اور احتیاطی تدابیر ترجیحی بنیاد پر کرنی ہوں گی۔ تمام ریاستوں کو کسی بھی نا خوشگوار واقعے سے نمٹنے کےلئے اپنی سریع الحرکت ٹیموں کو مستحکم کرنے کی ضرورت ہے۔ اس کے علاوہ تمام اضلاع میں صاف و شفاف اور فعال انتظامی ڈھانچہ بنانے کی بھی ضرورت ہے۔
انہوں نے بتایا کہ ایک مریض جو کہ ووہان یونیورسٹی کا طالب علم ہے، اس میں کووڈ-19کا پازٹیو ٹیسٹ آیا ہے، اس لئے یہ ملک کا ایسا دوسرا معاملہ ہے، اسے الپوزا میڈیکل کالج اسپتال، کیرالہ کے کرنٹین وارڈ سے جمعرات کے دن ڈِسچارج کر دیا گیا تھا۔ انہوں نے ہندوستان میں کووڈ-19کی وجہ سے پیدا ہونے والی صورتحال کا مقابلہ کرنے میں تمام ریاستوں ؍ مرکز کے زیر انتظام علاقوں اور مختلف وزارتوں کے ذریعے کی گئی کوششوں کی تعریف کی۔
ریاست ؍مرکز کے زیر انتظام علاقوں نے یہ اطلاع دی ہے کہ کسی بھی نا خوشگوار واقعے سے بچنے کےلئے جاری کئے گئے رہنما خطوط پر عمل کیا جا رہا ہے۔ انہوں نے مزید بتایا کہ ذاتی تحفظ کے آلات اور ماسک کا معقول اسٹاک کی خریداری کی گئی ہے۔
اتراکھنڈ، اترپردیش، بہار، مغربی بنگال اور نیپال کی سرحد سے متصل سکم کو مرض کی نگرانی کے نظام کو مستحکم کرنے کا مشورہ دیا گیا ہے۔
۰۰۰۰۰۰۰۰

U-776
(Visitor Counter : 62
وزیراعظم کا دفتر
وزیر اعظم نے عوام کو بسنت پنچمی اور سرسوتی پوجا کی مبارکباد دی
وزیر اعظم جناب نریندر مودی نے بسنت پنچمی اور سرسوتی پوجا کے موقع پر عوام کو مبارکباد دی ہے ۔
وزیر اعظم نے ایک ٹوئیٹ میں کہا ہے کہː
" بسنت پنچمی اور سرسوتی پوجا کا یہ مقدس دن ہر کسی کی زندگی میں نئی توانائی اور نیا جوش بھرے ۔ ماں وِدیا دائنی کی پوجا سے جڑے اِس مقدس تہوار کی آپ سبھی کو دِلی مبارکباد ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 877
(
سائنس اور ٹیکنالوجی کی وزارت
این آئی ایس سی پی آر-سی ایس آئی آرنے ‘‘کھلی رسائی سے متعلق بین الاقوامی ہفتہ 2022’’ منایا
تحقیق کاروں اورناشرو ں کے مابین دانشورانہ اشاعت سے متعلق کھلی رسائی کے بارے میں بیداری پیداکرنے کی غرض سے ، دنیا بھرمیں ‘‘کھلی رسائی سے متعلق بین الاقوامی ہفتہ ’’ منایاجارہاہے ۔ یہ ہفتہ دنیا بھرمیں اکتوبر کے آخری پورے ہفتے کے دوران منایاجاتاہے ۔ کھلی رسائی والی اشاعت کے مختلف پہلوؤں اورمواقع کو اجاگرکرنے کی غرض سے ، مذاکرات سمینار ، سمپوزیم سمیت روابط سے متعلق مختلف سرگرمیوں کا اہتما م کیاگیاہے ۔ اس کے علاوہ کھلی رسائی میں کھلی رسائی کے اختیار یا دیگرسنگ میل اور حصولیابیوں کا بھی اعلان کیاگیاہے ۔ سال 2022میں ‘‘کھلی رسائی سے متعلق بین الاقوامی ہفتے کی تقریبات کو 15سال مکمل ہوگئے ہیں ۔
کھلی رسائی کے حامی جناب ایم مدھان ‘‘دانشورانہ اشاعت سے متعلق کھلی رسائی کی ضرورت ’’ کے موضوع پرلیکچر دیتے ہوئے
این آئی ایس سی پی آر-سی ایس آئی آر، بھارت کے کھلی رسائی کے سب سے بڑی ناشروں میں سے ایک ہے ۔ جو دانشورانہ کھلی رسائی سے متعلق 15ڈائمنڈ جریدے شائع کرتاہے ۔ این آئی ایس سی پی آر-سی ایس آئی آر، ادیبوں سے اشاعت کے لئے نہ توکوئی فیس وغیرہ وصول کرتاہے اور نہ ہی وہ قارئین سے کسی قسم کی سبسکرپشن فیس لیتاہے ۔ کھلی رسائی سے متعلق بین الاقوامی ہفتہ ، منانے کی غرض ، ‘‘غیر تجارتی کھلی رسائی کے جریدے : سونے  کی دوڑ میں ، ڈائمنڈ س کیسے فروخت کئے جائیں ۔’’ کے عنوان سے ایک لیکچرکا اہتمام کیاگیاتھااور 31اکتوبر 2022کو این آئی ایس سی پی آر-سی ایس آئی آر پوسا کیمپس کےمقام پر کھلی رسائی کے حامی اوراطلاعاتی سائنس کے ماہر جناب ایم مدھان نے یہ لیکچردیا۔انھوں نے دانشورانہ اشاعت کے سلسلے میں کھلی رسائی کی ضرورت کو اجاگرکیااوراس قسم کے اشاعتی ماڈل کے چیلنجوں کاذکرکیا۔ اس کے علاوہ انھوں نے اشاعت کے سلسلے میں ڈائمنڈ کھلی رسائی کے بارے میں بین الاقوامی صورت حال کے بارے میں بھی تفصیل سےبات کی ۔ انھوں نے یہ بات زور دے کر کہی کہ دانشورانہ دیٹا یااعدادوشمار کو کسی قسم کی سیاسی اوراقتصادی حدبندیوں کے بغیرسبھی کے لئے عام کیاجاناچاہیئے تاکہ نہ صرف کسی ملک بلکہ پوری دنیا کے لئے بھی ہمہ گیر ترقی کو یقینی بنایاجاسکے ۔ ان کے لیکچر کے بعد سوال وجواب کا ایک اجلاس بھی منعقد ہوا۔
اس اجلاس کی صدارت این آئی ایس سی پی آر-سی ایس آئی آرکے ڈائریکٹرپروفیسر رنجنااگروال نے کی۔ پروفیسررنجنااگروال نے دانشور انہ کھلی رسائی کے ڈائمنڈ جریدوں کی اشاعت کی غرض سے ادارے کی جانب سے معاونت کے عزم کو اجاگرکیا۔ انھوں نے اس بات کو نمایاں کیاکہ این آئی ایس سی پی آر-سی ایس آئی آر، کھلی رسائی کے اپنے دانشورانہ جریدوں کے ذریعہ قوم کی تعمیر کے کام ہیں ۔ ایک بہت ہی اہم کردار اداکرنے والاہے ۔
این آئی ایس سی پی آر-سی ایس آئی آرکی ڈائریکٹر پروفیسر رنجنااگروال ، سامعین سے خطاب کرتے ہوئے
این آئی ایس سی پی آر-سی ایس آئی آرکے سائنس داں ڈاکٹرمہروان نے حاضرین کا خیرمقدم کیا اور چیف سائنس داں اورتحقیقی جریدوں کی ڈویژن کے سربراہ ڈاکٹرجی مہیشن نے کلمات تشکراداکئے ۔
وزارت خزانہ
کانپور میں محکمہ انکم ٹیکس کی تلاشی کی کارروائیاں
نئی دہلی: 30 جولائی 2021: محکمہ انکم ٹیکس نے 29 جولائی کو کانپور اور دہلی میں واقع ایک بڑے گروپ پر چھاپہ مارا اور تلاشی کی کارروائی انجام دی۔ یہ گروپ پان مسالے اور رئیل اسٹیٹ کے کاروبار سے وابستہ ہے۔ کانپور، نوئیڈا، غازی آباد، دہلی اور کولکاتہ میں پھیلے کل 31 مقامات کی تلاشی لی گئی۔
یہ گروپ پان مسالوں کی غیر محسوب فروخت اور غیر محسوب رئیل اسٹیٹ کاروبار کے ذریعے بڑی رقم کما رہا ہے۔ جعلی  کمپنیوں کے ایک بڑے لنک کے ذریعے غیر محسوب رقم کو کاروبار میں واپس لگایا جارہا تھا۔ تلاشی کارروائی کے دوران ملنے والے ڈیجیٹل اور کاغذی شواہد سے پتہ چلا ہے کہ گروپ نے ایسی کاغذی کمپنیوں کا ملک گیر نیٹ ورک قائم کر رکھا تھا۔ ان کمپنیوں کے ڈائریکٹروں کے پاس آمدنی کا کوئی ذریعہ نہیں ہے۔ اگرچہ ان میں سے کچھ انکم ٹیکس ریٹرن بھی داخل نہیں کی ہے۔ بعض دیگر نے جو ریٹرن فائل کرتے ہیں بہت کم رقم کی ریٹرن فائل کی ہے۔ ان تحقیقات سے یہ بھی منکشف ہوا کہ ان کاغذی کمپنیوں کا مذکورہ پتوں پر کوئی وجود نہیں تھا اور انھوں نے کبھی کوئی کاروبار نہیں کیا۔
تاہم ان کمپنیوں نے صرف تین برسوں میں رئیل اسٹیٹ گروپ کو نام نہاد قرضے اور 226 کروڑ روپے کی پیشگی رقم فراہم کی۔ ایسی 115 جعلی کمپنیوں کا نیٹ ورک ملا ہے۔ ڈیجیٹل ڈیٹا کا فورنسک تجزیہ کیا جارہا ہے۔ چیف ڈائریکٹرز نے یہ بھی اعتراف کیا کہ وہ صرف ڈمی ڈائریکٹر تھے اور جب انھیں اپنی 'خدمات' کے لیے کمیشن کی ضرورت ہوتی تھی تو وہ کورے کاغذ پر دستخط کردیتے تھے۔
تلاشی کے دوران انکم ٹیکس ٹیموں نے ان ٹھکانوں کا بھی سراغ لگایا جہاں غیر محسوب رقم کی تفصیلات اور کالے دھن کو سفید بنانے سے متعلق بڑی تعداد میں دستاویزات ملی ہیں۔ اس طرح کی دستاویزات اور شواہد کا تجزیہ کیا جارہا ہے۔ ٹیم نے 'کیش ہینڈلرز' کے کردار اور ان کی تفصیلات کے ساتھ کام کرنے کے ان کے مکمل طریقوں کا انکشاف کیا ہے۔
پان مسالہ کے کاروبار کے حوالے سے ان کے کام کرنے کے طریقے یکساں رہے ہیں۔ ایسی جعلی کمپنیاں وسیع نیٹ ورک کے ذریعے اپنی غیر محسوب آمدنی کو اپنے کاروبار میں واپس لگاتی ہیں۔ معلوم ہوا ہے کہ ایسی کاغذی کمپنیوں سے موصول ہونے والے غیر محسوب قرضوں اور پریمیم کی رقم تین سال میں 110 کروڑ روپے ہے۔ گروپ نے جائیداد کی فروخت، جعلی قرضوں اور حصص کے پریمیم وسیلے سے جعلی کام کاج دکھا کر کمپنیوں کے ذریعے موصول ہونے والی غیر محسوب رقم کو اپنے کاروبار میں واپس لوٹایا ہے۔
شواہد کا فارنسک تجزیہ جاری ہے۔ شیل کمپنیوں کے اب تک 34 جعلی بینک اکاؤنٹس موصول ہوئے ہیں۔ بائیو ڈی گریڈایبل فضلے کو ٹھکانے لگانے کے حوالے سے انکم ٹیکس ایکٹ 1961 کے تحت دعوی کی گئی کٹوتی کا بھی تفصیلی جائزہ لیا جا رہا ہے۔ یہ بھی معلوم ہوا ہے کہ کولکتہ میں قائم ان کاغذی کمپنیوں میں سے کچھ کے ذریعے 80 کروڑ روپے تک کی کھاد کی جھوٹی فروخت اور خریداری ظاہر کی گئی ہے تاکہ نقد رقم بینک کھاتوں میں جمع کی جاسکے۔
تلاشی کے دوران 7 کلو سے زائد سونا اور 52 لاکھ روپے سے زائد مالیت کی نقدی برآمد ہوئی۔ ابتدائی اعداد و شمار 400 کروڑ روپے سے زیادہ کے غیر علانیہ لین دین کی نشان دہی کرتے ہیں۔ مزید تفتیش جاری ہے۔
کابینہ
جلیانوالاباغ قومی میموریل ایکٹ 1951میں ترمیم کو کابینہ کی منظوری
نئی دہلی ،07دسمبر : مرکزی کابینہ نے جناب نریندرمودی کی قیادت میں جلیانوالاباغ نیشنل میموریل ایکٹ ،1951میں ترمیم کی تجویز کو اپنی منظوری دے دی ہے ۔
فیصلہ کا خلاصہ
اس فیصلے کا مقصد جلیانوالاباغ نیشنل میموریل ایکٹ ،1951میں معقول ترمیم عمل میں لاناہے تاکہ ‘‘ایوان زیریں میں حزب مخالف کے رہنماکو یا جہاں کہیں اس طرح کے حزب مخالف کے رہنماکا وجود نہ ہو تواس صورت میں ایوان کی واحد اکثریت والی حزب مخالف پارٹی ’’کو ٹرسٹیز کے طورپرنمائندگی فراہم کی جاسکے ۔
فوائد
مذکورہ موجودہ ایکٹ میں واحد قومی سیاسی پارٹی کی نمائندگی کی ایک تجویز شامل ہے ۔ ٹرسٹ کے مخصوص پارٹی رکن کے نام کے اخراج کی صورت میں اسے غیرسیاسی نوعیت حاصل ہوجائیگی ۔ مذکورہ مجوزہ ترمیم اس امرکو یقینی بنائیگی کہ ٹرسٹ میں حزب مخالف پارٹی کو نمائندگی حاصل ہوسکے ۔مذکورہ مجوزہ ترمیم حکومت کو اس امرکااختیارفراہم کریگی کہ وہ کسی ایک ٹرسٹی کوٹرسٹ کے کام کاج یاکسی دوسری ضرورت کے لئے فارغ کرسکے یا اس کی جگہ کسی اورکو شامل کرسکے ۔
مواصلات اور اطلاعاتی ٹیکنالوجی کی وزارت
بھارت اور ویتنام نے ڈاک کے شعبے میں افزوں اشتراک کی غرض سے ایک ‘‘اجازت نامہ’’ پر دستخط کئے ہیں
اجازت نامہ پر دستخط کئے جانے کے سبب دونوں ملکوں کو مواصلات اور ڈاک کے شعبے میں نئے مواقع فراہم ہوں گے: مواصلات کے وزیر مملکت جناب دیؤ سنگھ چوہان
مواصلات کے وزیر مملکت جناب دیؤ سنگھ چوہان نے آج سنچار بھون میں ویتنام کے ایک وفد کے ساتھ دو طرفہ میٹنگ کی۔ ویتنام کے وفد کی قیادت، اطلاعات و نشریات کے وزیر عزت مآب جناب گوئین مان ہَنگ نے کی۔
بھارت اور سوشلسٹ جمہوریہ ویتنام کے درمیان جامع اسٹریٹجک اور اقتصادی ساجھیداری کے عین مطابق، دونوں ملکوں کے وزراء نے ڈاک کے شعبے میں افزوں اشتراک کے لئے ایک اجازت نامہ پر دستخط کئے۔ اجازت نامہ میں دونوں ملکوں کے مشترکہ مقاصد کی نشاندہی کی گئی ہے تاکہ ڈاک اور ٹیلی کام کے شعبے میں اشتراک میں سہولت پیداکی جا سکے۔ اطلاعات و نشریات سے متعلق تجربات سے ایک دوسرے کو مطلع کیاجا سکے اور انسانی وسائل کی ترقی میں پروجیکٹوں پر عمل درآمد میں تعاون کیا جا سکے۔ اس کے علاوہ دونوں ملکوں کے ڈاک سے متعلق نامزد آپریٹرس اور خدمات فراہم کرنے والوں کے افزوں اشتراک کو بھی فروغ دینے کی بات کہی گئی ہے۔
جناب دیؤ سنگھ چوہان نے بتایا کہ بھارت میں ڈاک اور ٹیلی مواصلات کے شعبے میں غیر معمولی ترقی ہو رہی ہے۔ انہوں نے مطلع کیا کہ بھارت کے وزیراعظم جناب نریندر مودی نے ٹیلی مواصلات کے محکمے کو ہدایت کی ہے کہ وہ ڈیجیٹل تقسیم کو ختم کرنے کے لئے ملک کے تمام 6 لاکھ گاؤوں تک اوپٹیکل فائبر پہنچا دیں۔ ملک میں ٹیلی کام سے متعلق حالیہ اصلاحات کی بدولت شعبے کو اگلی سطح تک لے جانے کے مقصد سے شعبے کے اصل امکانات کو بروئے کار لایا جا سکے گا۔ ویتنام نے آتم نربھر بھارت کے تحت ملک میں دستیاب ٹیکنالوجی کی مدد سے 5-جی نیٹ ورک تیا ر کرنے کے لئے بھارت کی کوششوں کی ستائش کی۔
ویتنام کے اطلاعات و مواصلات کے وزیر نے تجویز پیش کی کہ بھارت کو5-جی کے شعبے میں تال میل قائم کرنا چاہئے تاکہ بھارت، عالمی معیار کے 5-جی ٹیلی کام آلات و سازوسامان کو ملک میں ہی دستیاب ٹیکنالوجی کی مدد سے تیار کر سکے۔
ڈاکٹر دیؤ سنگھ چوہان نے اس بات کو اجاگر کیا کہ اجازت نامہ پر دستخط کئے جانے کی وجہ سے دونوں ملکوں کو مواصلا ت اور ڈاک کے شعبے میں نئے نئے مواقع فراہم کئے جائیں گے۔  کے سکریٹری جناب ونیت پانڈے اور ویتنام کے بین الاقوامی اشتراک کے محکمے ایم آئی سی کے ڈائرکٹر جنرل جناب ترو منہ لونگ بھی اس موقع پر موجود تھے۔
خواتین اور بچوں کی ترقیات کی وزارت
پوشن پنچایتیں ، راشٹریہ پوشن ماہ 2023 کے تحت بہتر غذائی نتائج کے لیے جن آندولنوں کو جاری رکھنے کے اہم پلیٹ فارموں میں سے ایک ہیں
پوشن پنچایتیں، راشٹریہ پوشن ماہ 2023 کے تحت بہتر غذائی نتائج کے لیے جن آندولنوں کو جاری رکھنے کے اہم پلیٹ فارموں میں سے ایک ہیں۔ غذائیت حاصل کرنے کا رویہ اور مزید بیداری کو بھی، بنیادی صحت تک رسائی میں شامل کیا جاتا ہے۔ نیز غذائی خدمات کو بھی بنیادی صحت تک رسائی میں شامل کیا جاتا ہے جو مقامی آنگن واڑی مرکزوں میں دستیاب ہے۔
گاؤں، بلاک اور ضلع سطحوں پر ، رسائی کے پروگراموں ، شناختی مہم ، کیمپوں کا انعقاد ، گھر گھر جانا اور مختلف آبادیوں میں سرگرم رہنے کا کام لگاتار کیا جا رہا ہے تاکہ مجموعی اعتبار سے غذائیت کے بارے میں بیداری لائی جاسکے۔ ابھیان کے مقاصد کو پورا کرنے میں انفرادی اور اجتماعی سطح دونوں پر غذائیت حاصل کرنے کے رویے کی حوصلہ افزائی کیا جانا، بنیادی رول ادا کر رہا ہے۔ اس مقصد کو مشن سکشم آنگن واڑی اور پوشن دوئم کے ذریعے حاصل کیا جا رہا ہے۔
راشٹریہ پوشن ماہ 2023 کے دوران اِس کے موضوع ‘‘مشن لائف کے ذریعے غذائیت کو بہتر بنانا’’ کے تحت آنگن واڑی کارکن پانی کے تحفظ ، مقامی سطح پر دستیاب اور خوراک کو استعمال کرنا ، ملک ہی میں پیدا ہونے والی جڑی بوٹی اور طبی پودوں نیز یوگ کے استعمال کی حوصلہ افزائی کرنے کے بارے میں بھی لوگوں کو جانکاری دے رہے ہیں۔
پوشن ماہ، 2023 کا الگ الگ سرگرمیوں کے ذریعے مقصد یہ ہے کہ لوگوں کو بڑے پیمانے پر اِن میں شامل کیا جائے۔ گرام پنچایتوں اور شہر کے مقامی اداروں کی صلاحیت میں اضافہ کیا جائے کہ وہ امرت کال میں ایک سپوشت بھارت کے ، وزیراعظم کے ویژن کو پورا کریں۔
کابینہ
بین ریاستی آبی تنازعات کو اہلیت کے ساتھ اور تیز رفتار طریقے سے حل کرنا
کابینہ نے بین ریاستی دریا کے پانی سے متعلق تنازعات  بل، 2019 کو منظوری دی
نئی دہلی، 10 جولائی 2019، وزیراعظم جناب نریندر مودی کی سربراہی میں مرکزی کابینہ نے بین ریاستی دریاؤں کے پانی اور دریائی وادیوں سے متعلق تنازعات کے قانونی فیصلے کے لئے بین ریاستی دریا کے پانی سے متعلق تنازعات  بل، 2019 کو اپنی منظوری دے دی ہے۔
یہ بل، بین ریاستی دریائی پانی تنازعات کے حل کو قانونی طور پر اسٹریم لائن کرنے میں مدد کرے گا۔ اس بل میں بین ریاستی دریائی تنازعات کے قانونی طور پر اسٹریم لائن کرنے اور موجودہ ڈھانچہ جاتی آکیٹکچر کو مضبوط بنانے کے پیش نظر بین ریاستی دریائی آبی تنازعات ایکٹ 1956 میں ترمیم کرکے بنایا گیا ہے۔
اثر:
مختلف بینچوں کے ساتھ نیز قانونی فیصلے کے لئے مقررہ مدت کی سخت تعمیل کے ساتھ واحد آئینی ٹریبونل کے نتیجے میں بین ریاستی دریاؤں سے متعلق تنازعات کے تیز رفتار قانونی فیصلے کرنے میں مدد ملے گی۔ بل میں کی گئی ترمیم سے اس سے متعلق آبی تنازعات کے تیز رفتار قانونی حل کئے جاسکیں گے۔
اس ایکٹ کے تحت جب کبھی کسی بھی رایستی حکومت کے ذریعہ کسی بین ریاستی دریا پر کسی آبی تنازعہ سے متعلق کوئی درخواست موصول ہوگی اور مرکزی حکومت کی رائے میں اس تنازعہ کا بات چیت سے حل نکالنا ممکن نہیں ہوگا تو مرکزی حکومت اس آبی تنازعہ کے حل کے لئے قانونی حل کے لئے ایک واٹر ڈسپیوٹ ٹریبونل قائم کرے گی جو آئینی دائرے میں اس تنازعہ کا حل نکالے گی۔
۔۔۔۔۔۔۔۔۔۔۔
م ن۔ ت ش۔ن ا۔
U- 3020
(Visitor Counter : 149
وزیراعظم کا دفتر
وزیر اعظم جناب نریندر مودی اور یوروپین کونسل کے صدر چارلس مائیکل کے درمیان فون پر گفتگو
وزیر اعظم جناب نریندر مودی نے یوروپین کونسل کے صدر عالی جناب چارلس مائیکل کے ساتھ فون پر گفتگو کی۔
دونوں رہنماﺅں نے ہندوستان اور یوروپی یونین میں کووڈ-19 جیسی عالمی وبا کی صورتحال اور اس سے نمٹنے کے بارے میں تبادلہ خیال کیا۔ دونوں رہنماﺅں نے لازمی دواﺅں کی سپلائی کو یقینی بنانے سمیت عالمی وبا کے تناظر میں جاری آپسی تعاون کی ستائش کی۔
وزیر اعظم جناب مودی اور یوروپی کونسل کے صدر جناب چارلس مائیکل نے کووڈ-19 کے صحت اور اقتصادی اثرات سے موثر ڈھنگ سے نمٹنے کے لیے علاقائی اور عالمی تال میل کی اہمیت کو تسلیم کیا۔
دونوں رہنماﺅں نے ہندوستان، یوروپی یونین کے درمیان کلیدی شراکت داری کو مستحکم کرنے کے لیے اپنے عزم کو دہرایا۔ دونوں نے اِس بات سے بھی اتفاق کیاکہ ان کے افسران ہندوستان اور یوروپی یونین کے درمیان اگلی سربراہ میٹنگ کے لیے ایک کارگر ایجنڈا تیار کرنے کے لیے مل کر کام کریں گے۔ انہوں نے کووڈ-19 کے بعد کی صورتحال کے ساتھ ساتھ اِس بحران کے سلسلے میں ایک دوسرے سے رابطہ بنائے رکھنے پر اتفاق کیا۔
م ن، ح ا، ع ر
U-2356
(
نوجوانوں کے امور اور کھیل کود کی وزارت
جناب انوراگ سنگھ ٹھاکر نے شطرنج اولمپیاڈ کی مشعل ریلے کے دھرم شالہ پڑاؤ کی تقریب میں شرکت کی
وزیر موصوف نے کہا کہ ہماچل اور بھارت میں شطرنج کو مقبول بنانے کے لیے ہر ممکن کوشش کریں گے
نئی دہلی، 22 جون 2022:
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر بدھ کی صبح پہلی بار شطرنج اولمپیاڈ مشعل ریلے کی دھرم شالہ پڑاؤ کے مہمان خصوصی تھے۔ اس تاریخ ساز مشعل ریلے کا افتتاح وزیر اعظم ہند جناب نریندر مودی نے 19 جون اتوار کو نئی دہلی کے آئی جی اسٹیڈیم سے کیا تھا۔
شطرنج اولمپیاڈ مشعل بھارت کے 75 شہروں میں پہنچے گی جو بھارت کی آزادی کے 75 سال مکمل ہونے کے جشن، آزادی کا امرت مہوتسو کی علامت ہے۔
"بھارت میں شطرنج کا ایک طویل ورثہ اور تاریخ ہے۔" جناب انوراگ سنگھ ٹھاکر نے ایچ پی سی اے میں شرکا سے خطاب کرتے ہوئے کہا کہ "ہم نے چتورنگ سے شطرنج تک کا سفر کیا ہے۔ شطرنج اولمپیاڈ کی تاریخ میں پہلی بار بھارت اس تقریب کی میزبانی کر رہا ہے اور آزادی کا امرت مہوتسو سے بہتر موقع کیا ہو سکتا ہے۔ شطرنج اولمپیاڈ کے دوران مجموعی طور پر 188 ممالک، 2000 سے زائد کھلاڑی اور 1000 اہل کار بھارت آئیں گے۔ میں اے آئی سی ایف کو اس پہل اور شطرنج کے نوجوان شائقین کو اپنے سینئر ہم منصبوں اور گرینڈ ماسٹرز سے ملنے کا موقع دینے پر مبارکباد پیش کرتا ہوں۔ "
بدھ کے روز ایچ پی سی اے دھرم شالا میں مشعل ریلے کی تقریب میں یوتھ سروسز اور کھیلوں کے وزیر اور ہماچل پردیش کی جنگلات حکومت کے وزیر جناب راکیش پٹھانیہ، آل انڈیا شطرنج فیڈریشن کے جنرل سیکرٹری جناب بھارت سنگھ چوہان کے علاوہ وزارت کھیل، اسپورٹس اتھارٹی آف انڈیا اور اے آئی سی ایف کے عہدیداران بھی موجود تھے۔
ایچ پی سی اے میں اسکول کے طلبہ، ایس اے آئی سینٹر دھرم شالا کے کھلاڑیوں، این وائی کے ایس رضاکاروں اور ہماچل شطرنج ایسوسی ایشن کے نوجوانوں پر مشتمل 500 افراد نے تقریب میں شرکت کی۔ شطرنج کے گرینڈ ماسٹر دیپ سین گپتا شری ٹھاکر کو مشعل حوالے کرنے اور بعد میں اسے شملہ لے جانے کے لیے موجود تھے۔
مشعل ریلے لانچ تقریب کی تقریب کے موقع پر جناب ٹھاکر نے مزید کہا، "وزیر اعظم مودی نے اس تاریخ ساز مشعل ریلے کا افتتاح کیا اور اس دن تقریباً 10000 افراد اس تقریب کو لائیو دیکھنے کے لیے موجود تھے۔ اب ہمیں اس شعلے کو ملک کے کونے کونے تک پہنچانا ہے اور کھیل کو بھارت کے ہر گوشے تک پھیلانا ہے۔ مرکزی وزیر کھیل اور کھیلوں سے محبت کرنے والے کی حیثیت سے میں اس بات کو یقینی بناؤں گا کہ ہماچل اور بھارت میں شطرنج کو مقبول بنانے میں ہر ممکن کوشش کی جائے۔
44 واں ایف آئی ڈی ای شطرنج اولمپیاڈ 28 جولائی سے 10 اگست 2022 کے دوران چنئی میں منعقد ہوگا۔